钦定古今图书集成/明伦汇编/闺媛典/第077卷 > 郑逵妻朱氏〈伏姐附〉
## 钦定古今图书集成/明伦汇编/闺媛典/第077卷 > 郑逵妻朱氏〈伏姐附〉

按《开封府志》：“朱氏，郑逵妻。逵兄封官行人，逵随寓燕
京。李贼破城，氏闻惊绝，既甦，投缳。家人救之，语逵曰：
‘不死必为君累，幸善抚酉儿’。”乘夜投御河死。逵感其
义，终身不娶，教其子。酉儿中丙辰进士。封之女伏姐，
朱光普妻，知大义，闻朱投御河，抱女往，与同死。